钦定古今图书集成/理学汇编/学行典/第190卷 > 宗杞
## 钦定古今图书集成/理学汇编/学行典/第190卷 > 宗杞

按《元史孝友传》：“宗杞，大都人。年十九，父内宰卒，擗踊
号泣，绝而复苏，水浆不入口者三日，哀气伤心，遂成
疾，伏卧床榻，犹哭不止，泪尽继之以血。既葬，疾转甚。
杞有继母，无他兄弟，度不能自起，作遗书嘱其妻杨
氏曰：‘汝善守志，以事吾母’。遂卒。杨氏遗腹生一男，人
以为孝感天不绝其嗣云。泰定三年旌其门。”